open-index/open-wikipedia-markdown huggingface dataset:
Stari Laskoviecas

**Stari Laskoviecas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Per kaimą teka Jablonkos upė.

## Istorija

1422 m. Mazovijos kunigaikštis 10 valakų šios žemės suteikė *Laskowo Świętosławowi* iš *Sežputų*. XVI a. kaimą sudarė trys gyvenvietės: *Liaskowa Jabłoń*, *Liaskowo Sierzputi* ir *Faski*
Alain Traoré

**Alenas Traorė** (*Alain Traoré*; g. 1988 m. gruodžio 31 d.) – Burkina Faso futbolininkas, saugas.

## Karjera
2012 m. liepos 22 d. pasirašė ketverių metų sutartį su FC Lorient klubu.

Profesionalo karjerą pradėjo Uagadugu klube „Planète Champion“. 2005 m. išvyko į Prancūziją, žaidė „AJ Auxerre“ dublerių komandose, 2009 m. sezonui buvo paskolintas „Stade Brestois 29“ klubui. Nuo 2009-10 m. sezono pradžios pradėjo žaisti pagrindinėje Osero komandoje.

2016–2017 m. rungtyniavo Turkijos „Kayserispor“ klube.

## Rinktinė
 
Alenas Traorė Burkina Faso rinktinėje debiutavo 2006 m.

Rezultatyviai rungtyniavo 2013 m. Afrikos Tautų taurės čempionate, bet dėl grupės varžybose gautos traumos, jame dalyvauti toliau nebegalėjo.

## Dalyvavimas čempionatuose

|}

## Išnašos

## Nuorodos
*
Dručlaukiai

**Dručlaukiai** (, nuo 1938 m. birželio 2 d. *Hasenfeld*, 1945–1946 m. , nuo 1946 m. ***Dubrovka***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Novostrojevo kaimo gyvenvietės teritorija.

## Istorija

Bartos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Įsruties apskrities kaimas. Priklausė Juodlaukių parapijai. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono kaimas, 1947 m. birželio 25 d. – 2008 m. birželio 30 d. Novostrojevo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Mateus Galiano da Costa

**Mateušas Galianu da Košta** (*Mateus Galiano da Costa*; g. 1984 m. birželio 19 d.) – Angolos futbolininkas, puolėjas.

## Karjera

Didžiąją dalį karjeros žaidėjas rungtyniavo regioninio lygmens Portugalijos klubuose. Atstovavo Lisabonos „Sporting“ dubleriuų ekipai.

2006 m. pasirašė sutartį su aukščiausios lygos klubu „Gil Vicente“. Nuo 2008 m. CD Nacional žaidėjas.

## Rinktinė

2006 m. debiutavo Angolos rinktinėje debiutavo ir netrukus pakviestas dalyvauti pasaulio čempionate.

## Dalyvavimas čempionatuose

|}

## Išnašos

## Nuorodos
*
Zarembi Kromkai

**Zarembi Kromkai** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje.
Angondžė stadionas

**Angondžė stadionas** () arba **Kinijos–Gabono draugystės stadionas** (*Stade de l’Amitié Sino-Gabonaise*) – futbolo stadionas, esantis Gabono sostinės Librevilio kvartale Angondžė. Pastatytas 2011 m., remiant Gabono ir Kinijos vyriausybėms. Visus statybos darbus atliko Kinijos bendrovė „Shanghai Construction“.

Stadionas atidarytas draugiškomis Gabono ir Brazilijos futbolo rinktinių varžybomis. Šiame stadione vyko 2012 m. Afrikos Tautų taurės ir 2017 m. Afrikos Tautų taurės varžybos, tarp jų – abiejų čempionatų finalai.
Zbžežnica

**Zbžežnica** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaimas yra apie 8 km į šiaurės vakarus nuo Zambruvo ir apie 68 km į vakarus nuo vaivadijos centro Balstogės.
Stanislovas Jakutis

**Stanislovas Jakutis** (1931 m. balandžio 16 d. Vilniuje – 1988 m. rugsėjo 23 d. Vilniuje) – Lietuvos žurnalistas, vertėjas ir redaktorius.

## Biografija
1955 m. baigė Maskvos finansų institutą. Nuo 1956 m. dirbo „Czerwony sztandar“ redakcijoje: 1969–1984 m. redaktoriaus pavaduotojas, 1984–1988 m. vyriausiasis redaktorius. 1980 m. baigė Leningrado aukštąją partinę mokyklą.

Išvertė į lenkų kalbą daug politinės literatūros kūrinių.

## Įvertinimas
* 1978 m. LTSR nusipelnęs žurnalistas

## Šaltiniai
Sera dos Organoso nacionalinis parkas

**Sera dos Organoso nacionalinis parkas** () – saugoma gamtos teritorija pietryčių Brazilijoje, Rio de Žaneiro valstijoje, netoli Petropolio. Įkurtas 1939 m. ir apima 200,3 km².

Į parko teritoriją patenka Sera do Maro kalnų dalis, vadinama Organoso („vargonų“) kalnagūbriu. Paviršius iškyla iki 2263 m (Pedra do Sino k.). Gausu vaizdingų uolų, viršukalnių ir kitų geologinių darinių. Vienas žymiausių parko objektų yra Dedo de Deušo („Dievo Piršto“) kalnas (1692 m), primenantis ranką su į dangų nukreiptu rodomuoju pirštu. Kalnų šlaitai apaugę daugiausia tropiniais miškais. Teritorijoje užfiksuotos 462 paukščių, 82 žinduolių, 83 roplių, 102 varliagyvių rūšys. Iš retų gyvūnų pasitaiko pumų, jaguarų, žakutingų ir kt.

Sera dos Organoso nacionalinis parkas yra populiari pietryčių Brazilijos gyventojų poilsio, turizmo, kalnų sporto vieta.


Image:ParqueOrgaos-Guapimirim2.jpg|Kalnų upelis
Image:ParqueOrgaos-View2.jpg|Kraštovaizdis ties Terezopoliu
Image:ParqueOrgaos-Guapimirim3.jpg|Kraštovaizdis ties Guapimirinu
Karara

**Karara** () – miestas Italijoje, Toskanoje, Masos-Kararos provincijoje. Jis yra prie Karionės upės, 100 km į šiaurės vakarus nuo Florencijos. Įsikūręs Apinių Alpių pašlaitėje. Nuo pat antikinių laikų garsėja kaip baltojo marmuro gavybos ir apdirbimo centras. Mieste yra XII–XIV a. architektūros paminklų.

## Istorija

Regione IX a. pr. m. e. gyveno Apuano ligūrai. Miestas atsirado iš barakų, kuriuos romėnai pastatė marmuro kasėjams po Ligūrijos užėmimo II a. pr. m. e. pradžioje. Viduramžiais apylinkes valdė Bizantija ir lombardai, po to Lunio vyskupas, kol XIII a. miestas tapo nepriklausomu. Kovoje tarp popiežiaus ir Šventosios Romos imperatoriaus šalininkų Karara dažniausiai palaikė pastaruosius. Vyskupai valdė miestą 1230–1313 m., o po to valdė Piza, Luka, Florencija. Vėliau Karara atiteko milaniečiui Džian Galeacui Viskonti.

Po Filipo Marijos Viskonti mirties 1477 m. dėl Kararos kovėsi Sarzanos valdovas Tomas Kampofregosas su Malaspinų šeima, kuri nugalėjo ir iš čia nuo XVI a. valdė savo žemes. XV–XIX a. miestas priklausė Masos-Kararos kunigaikštystei. Valdant paskutinei Malaspinai Marijai Teresei, kuri ištekėjo už Ercole III d’Este, Karara buvo prijungta prie Modenos kunigaikštystės.

Po trumpo Elizos Bonapartė valdymo, Karara grįžo Modenai. Per Italijos suvienijimą iš čia kilo Domenico Cucchiari liaudies sukilimas. Karara buvo ir Giuseppe Mazzini revoliucionierių centras.

Akmentašiai Kararoje turėjo labai radikalius įsitikinimus. Pasak „New York Times“, 1894 m. daugelis smurtingų revoliucionierių, išvytų iš Šveicarijos ir Belgijos, vyko į Kararą, kur 1885 m. įkūrė pirmą anarchistų grupę Italijoje. Anarchistiški akmentašiai daug prisidėjo prie profsąjungų judėjimo Italijoje.

1929–1945 m. Karara, Masa and Montinosas buvo sujungti į vieną savivaldybę, bet po karo buvo atkurta ankstesnė padėtis.

1968 m. Kararoje atsirado Anarchistų Federacijų Internacionalas.

## Sportas
* Carrarese Calcio 1908 – futbolo klubas;

## Miestai partneriai
Miestai, su kuriais Karara yra užmezgusi partnerystės ryšius:

*  Jerevanas, Armėnija 
*  Ingolštatas, Vokietija
*  Grasas, Prancūzija
*  Opolė, Lenkija 
*  Novelda, Ispanija
*  Kragujevacas, Serbija

## Galerija


Image:Carrara01.jpg|Marmuro karjerai
Image:Carrare exploitation du marbre.jpg|Marmuro karjerai
Image:Carrara Ge.jpg|*Karara*, Nikolai Ge paveikslas


## Išnašos

## Nuorodos
*
Žagvaribė

**Žagvaribė** () – upė šiaurės rytų Brazilijoje, Searos valstijoje. Prasideda Sera Grandės masyve valstijos pietuose (460 m aukštyje), Taua savivaldybėje, susiliejus Karapateiro ir Trisio upėms. Aukštupyje teka į pietryčius, vėliau į šiaurės rytus. Žemupyje (48 km nuo žiočių) sudaro Limoeiro do Nortės upinę salą. Įteka į Atlanto vandenyną ties Fortinu, sudaro pelkėtą, mangrovėmis apaugusią deltą.

Didžiausi intakai: Bostijinšas, Salgadas (dešinieji), Banabuju (kairysis).

Žaguaribė vandeningiausia būna sausio–liepos laikotarpiu, sausuoju metu smarkiai nusenka. Įrengtos dvi didelės hidroelektrinės: Oroso ir Kaštanjauno. Didžiausi miestai prie Žagvaribės: Igvatu, Žagvaribė, Limoeiro do Nortė, Itaisaba, Arakati.

Upės pavadinimas tupių kalba reiškia „jaguarų upė“ (*îagûarype*).

## Šaltiniai
Skandičis

**Skandičis** () – miestas Italijoje, Toskanoje, Florencijos provincijoje. Jis yra 6 km į pietvakarius nuo Florencijos. Savivaldybė ribojasi su Florencija, Kampi Bizencijumi ir kitomis.

1774 m. Skandičis paminėtas kaip **Tori**, o vėliau buvo išplėstas.

## Miestai partneriai
* Pantinas, Prancūzija
* Frankfurtas prie Oderio, Vokietija
* Sarajevas, Bosnija ir Hercegovina

## Galerija

Image:Badia a settimo 1.jpg|Badia a Setimo bažnyčia
Image:Badia_a_settimo_2.jpg|Badia a Settimo varpinė
Image:Giogoli_Abside.jpg|Giogolis
Image:Badia_a_settimo_5.jpg|Badia a Setimo bažnyčia
Image:Sant Alessandro a Giogoli.jpg|Šv. Aleksandro bažnyčia Giogolyje
Broterikai

**Broterikai** (arba ***Bratrikai***; , nuo 1938 m. liepos 17 d. *Brahetal*, 1945–1946 m. , nuo 1946 m. ***Mažoji Dubrovka***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Novostrojevo kaimo gyvenvietės kaimas.

## Istorija

Bartos žemės kaimo pavadinimas *Brōterikai* prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities  Jurgaičių valsčiaus kaimas. Priklausė Trempų parapijai. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono kaimas, 1947 m. birželio 25 d. – 2008 m. birželio 30 d. Novostrojevo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Brulino Koskai

**Brulino Koskai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Kaimas įkurtas XV a. amžiuje ir priklausė Kolumnos herbo bajorams. Nuo XVII a. priklausė *Godlevų* šeimai. Nuo 1780 m. iki XIX a. priklausė Mazovijos kaštelionui *Aleksandrui Bžostovskiui*. XIX a.-XX a. priklausė *Godlevams*. XIX a. pabaigoje kaimas tapo bajorkaimiu ir priklausė Ostruvos apskričiai *Šulbože Kotų* valsčiui ir Čyževo Šv. Apaštalų Petro ir Povilo parapijai. Bajorkaimį sudarė kaimas ir palivarkas su 600 margų. Bajorkaimiui taip pat priklausė *Brulino-Oprawczyki* kaimas su 3 namais ir 28 žmonėmis, *Brulino-Lipskie* kaimas su 67 žmonėmis, Brulino Pivkų kaimas su 6 namais ir 51 žmogumi bei *Brulino-Storozumy* kaimas. Iki 2003 m. gruodžio 31 d. kaimas priklausė Nuro valsčiui.

## Kaimo paminklai
* Neobarokinio architektūros stiliaus rūmai, pastatyti 1880 m. ir priklausę *Godlevų* šeimai. Per II pasaulinį karą sugriauti, po karo atstatyti;
* 1880-1890 m. kaimo pakelės kryžius;
* III a.-V a. kapinynas, kuriame rasti apeigų metu sudegintų mirusių žmonių kaulai;
* I pasaulinio karo metu, 1915 m. žuvusių rusų kareivių kapinės.

## Literatūra
* Katalog zabytków sztuki, Województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, str. 8
* Słownik geograficzny Królestwa Polskiego i innych krajów słowiańskich, tom XV cz. I, str. 239
* Słownik geograficzny Królestwa Polskiego i innych krajów słowiańskich, tom I, str. 387
* A. Wierciński, Analiza antropologiczna czaszek z cmentarzyska z okresu rzymskiego w Brulinie Koskach, Wiadomości Archeologiczne, tom XXXII (1966-1967) zeszyt 3 -4
* Wykaz zabytków nieruchomych wpisanych do rejestru zabytków -stan na 31 grudnia 2011 r. - woj. podlaskie, pow. wysokomazowiecki z www.nid.pl
Čyževas

**Čyževas** () – miestas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje. Kaimas yra apie 19 km į pietvakarius nuo Mazovijos Vysokio ir apie 67 km į pietvakarius nuo vaivadijos centro Balstogės. Mieste įsikūręs Čyževo dekanato centras. Mieste yra Čyževo geležinkelio stotis. Per miestą eina vaivadijos kelias Nr. .

## Istorija

Pirmą kartą rašytiniuose šaltiniuose gyvenvietė paminėta 1239 metais. Pirmoji bažnyčia mieste pastatyta XV a. pirmoje pusėje. 1449 m. įkurta Čyževo Šv. Apaštalų Petro ir Povilo parapija. XVIII a. įkurtos Čyževo Senosios žydų kapinės. 1738 m. gyvenvietei suteiktos miesto teisės. 1820 m. įkurtos Čyževo Naujosios žydų kapinės. Nuo XIX a. pabaigos gyvenvietė priklausė *Ostrovo* apskričiai, Dmochi Glinkų valsčiui. 1827 m. mieste buvo 74 namai ir 811 gyventojų. 1860 m. 1508 gyventojai, iš kurių 1462 buvo žydai. 1869-1874 m. pastatyta mūrinė neorenesansinio architektūros stiliaus bažnyčia. 1870 m. atimtos miesto teisės. 1890 m. buvo 1984 gyventojai ir 121 namas. XIX a. pabaigoje mieste buvo dvi sinagogos. 1921 m. mieste buvo 199 namai ir 1835 gyventojai, iš kurių 847 vyrai ir 988 moterys. lenkų buvo 240, o žydų - 1595. 1919-1948 m. gyvenvietė buvo Dmochi Glinkų valsčiaus centras. 2011 m. sausio 1 d. gyvenvietei buvo gražintos miesto teisės ir prie miesto prijungti Čyžev Zlote Jablko ir Čyžev Stacjos kaimai. Miestas turi Čyževo herbą.

## Šaltiniai
* [Aprašymas apie miestą [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom I (Aa – Dereneczna) z 1880 r. (lenk.)]
* Aprašymas apie miesto žydų istoriją (lenk.)
* J. Maroszek, J. Tęgowski, Pogranicze polsko-rusko-litewskie. Rozdział II z Historia Województwa Podlaskiego pod redakcją A. Cz. Dobrońskiego. Instytut Wydawniczy Kreator, Białystok 2010 r. s. 21.
* Z. Gloger. Dolinami rzek: opis podróży wzdłuż Niemna, Wisły, Bugu i Biebrzy. Nakład Ferdynanda Hӧsicka. Warszawa 1903 r. s. 47.
* Katalog zabytków sztuki w Polsce, Województwo łomżyńskie, Warszawa, 1986, str. 26-27
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Čižev Ruš Kolonija

**Čyžev Ruš Kolonija** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

1921 m. palivarke buvo 3 dideli gyvenamieji namai su 79 žmonėmis, iš kurių 35 vyrai ir 44 moterys.

## Šaltiniai

* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Čyževas-Pocejevas

**Čyžev Pocejevas** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje. Kaimas priklauso Čyževo miestui.
Sesto Fjorentinas

**Sesto Fjorentinas** () – miestas Italijoje, Toskanoje, Florencijos provincijoje.

## Istorija

Seniausia žmonių gyvenvietė apylinkėse yra Mezolito laikų. Etruskai čia buvo nuo VII a. pr. m. e, bet tik romėnai įkūrė miestą ir pavadino *Sextus ab urbe lapis* (Šešta mylia nuo mylias žyminčio akmens mieste). Bažnyčios pradėtos statyti anstyvaisiais viduramžiais, iš kurių svarbiausia Šv. Martyno bažnyčia. Miestas priklausė Florencijos archivyskupui. Vėliau Florencijos respublika išdžiovino pelkes ir pakėlė apylinkių ekonomiką.

1735m. markizas Carlo Ginori įkūrė pirmą porceliano fabriką Europoje (*Manifattura di Doccia*). Dabar fabrikas vadinasi Richard-Ginori ir yra didžiausias porceliano gamintojas Italijoje. XIX a. pabaigoje buvę fabriko darbuotojai pradėjo kurti savo dirbtuves, kai kurios išaugo į fabrikus. Dabar Sesto Fjorentine yra virš šimto puodininkystės dirbtuvių ir valtybinė tam skirta mokykla L'Istituto Statale d'Arte.

Po referendumo miestas buvo prijungtas prie Italijos karalystės. XIX a. pabaigoje čia buvo stiprus darbininkų judėjimas ir Sesto Fjorentinas išrinko antrąjį socialistą į Italijos parlamentą Giuseppe Pescetti 1897 m. Sesto Fjorentinas tapo pirmuoju miestu Toskanoje su socialistu meru 1899 m.

## Galerija


Image:Villa guicciardini corsi salviati 05.JPG|Villa Guicciardini Corsi Salviati
Image:Tomba della Mula - dal vialetto.jpg|Tomba della Mula
Image:Via p bortolotti-0835.jpg|Tėvo Eligio Bortolotti kelias


## Išnašos
Nacionalinė arena (Rumunija)

**Nacionalinė arena** () – futbolo stadionas Bukarešte, Rumunijoje. Sportinio komplekso *Lia Manoliu* dalis. Turi keturių žvaigždučių UEFA sertifikatą. Stadionas talpina 55 200 žiūrovų, bet vietų skaičių galima padidinti iki 63 000. 3600 vietų skirta VIP, 126 vietos žurnalistams, kurias galima padidinti iki 548 vietų.

## Istorija

Pastatytas vietoje seno *Stadionul National* stadiono, atidaryto 1953 m. ir nugriauto 2008 m. vasario 20 d. Naujasis stadionas buvo atidarytas 2011 m. rugsėjo 6 d. Stadione vyko 2012 m. UEFA Europos lygos finalas.

Pirmosios futbolo rungtynės buvo sužaistos 2011 m. rugsėjo 6 d. tarp Rumunijos ir Prancūzijos rinktinių UEFA Euro 2012 D grupėje. Rungtynės baigėsi rezultatu 0–0, stebint 49 137 žiūrovams.

## Galerija

National-Arena-Bucharest-Romania.JPG


## Nuorodos

* Stadiono atidarymas
Dmochi Mrozai

**Dmochi Mrozai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje. Kaimas yra apie 6 km į šiaurės vakarus nuo Čyževo, apie 20 km į pietvakarius nuo Mazovijos Vysokio ir apie 69 km į pietvakarius nuo vaivadijos centro Balstogės.

## Istorija

Nuo XIX a. pabaigos kaimas priklausė *Dmochų* bajorkaimiui, Dmochi Glinkų valsčiui, Čyževo Šv. Apaštalų Petro ir Povilo parapijai. 1827 m. kaime buvo 7 namai ir 56 gyventojai. XIX a. pabaigoje buvo 9 namai ir 53 gyventojai. 1921 m. kaime buvo 8 namai ir 53 gyventojai, iš kurių 27 vyrai ir 26 moterys.  

## Šaltiniai

* Słownik geograficzny Królestwa Polskiego i innych krajów słowiańskich, tom II, str. 43-44
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Dombrova Cherubinai

**Dombrova Cherubinai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIX a. pabaigos kaimas priklausė *Dombrovos* bajorkaimiui, Šepetovo valsčiui, Dombrova Vielkos parapijai. 1827 m. kaime buvo 17 namų ir 95 gyventojai. 1921 m. kaime buvo 22 namai ir 153 gyventojai, iš kurių 71 vyrai ir 82 moterys.

## Šaltiniai

* Słownik geograficzny Królestwa Polskiego i innych krajów słowiańskich, Tom I, str. 923
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Wysokie Mazowieckie, Gmina Szepietowo
Stéphane N'Guéma

**Stefanas Ngema** (*Stéphane N’Guéma*; g. 1984 m. lapkričio 20 d.) – Gabono futbolininkas, puolėjas.

## Karjera
Karjerą pradėjo 2002 m. „Stade Rennes“ klube. 2006 m. buvo paskolintas „FC Lorient“ klubui ir jam padėjo pakilti į Ligue 1. Vėliau žaidė įvairiuose Prancūzijos klubuose, sezoną praleido Moldavijoje. 2010 m. pasirašė sutartį su „Paris Saint-Germain“ klubu, bet žaidė tik dublerių komandoje. 2011 m. grįžo į Gaboną.

## Karjera
Gabono rinktinėje debiutavo 2002 m.

## Dalyvavimas čempionatuose

|}

## Išnašos

## Nuorodos
*
Šveicarijos konfederacijos kancleris

**[[Kancleris|Kancleris (-ė)]]** (vok.: *Bundeskanzler(in)*; pranc: *Chancelier(-ière) fédéral(e)*; it.: *Cancelliere(-a) della Confederazione*; ret.: *Chancelier(a) federal(a)*) – Šveicarijos Federalinės kanceliarijos galva, kuri veikia kaip pagrindinis septynių Federalinės tarybos narių pavaduotojas. Šveicarijos kancleris nėra vyriausybės narys, o jo ar jos pozicija nėra tokia aukšta kaip Vokietijos ar Austrijos kanclerių.

Dabartinis kancleris Viktoras Rosis, Žaliųjų liberalų partijos narys iš Berno, buvo išrinktas 2023 m. gruodžio 13 d. Jo kadencija prasidėjo 2024 m. sausio 1 d.

## Paskyrimo mechanizmas
Federalinis kancleris yra renkamas Federalinės Asamblėjos ketveriems metams, tuo pačiu metu kaip yra renkami Federalinės Tarybos nariai.

Vienas arba du vicekancleriai (iki 1852 m. ši vieta tarnyboje buvo vadinama konfederacijos apskrities sekretoriumi) taip pat yra paskiriami.

## Federalinių kanclerių sąrašas

## Pastabos
Pierre-Emerick Aubameyang

**Pieras-Emerikas Obamejangas** (*Pierre-Emerick Aubameyang*; g. 1989 m. birželio 18 d.) – Gabono futbolininkas, puolėjas. 2015 m. Afrikos metų futbolininkas.

## Karjera
Gimė Prancūzijoje, buvusio futbolininko Piero Fransua Obamejango šeimoje. Jo broliai Katilina ir Vilis – taip pat profesionalūs futbolininkai. Visi trys broliai lankė „AC Milan“ jaunimo komandą ir vėliau buvo pakviesti į pagrindinę komandą. Tiesa, Pieras-Emerikas Obamejangas Milano klube nežaidė, o nuomos pagrindais buvo skolinamas Prancūzijos klubams. 2011 m. buvo paskolintas „AS Saint-Étienne“ klubui, o po sėkmingo sezono jame – pasirašė ilgalaikę sutartį.

## Rinktinė
Kitados atstovavo Prancūzijos U-17 rinktinei, tačiau 2009 m. pasirinko atstovauti Gabonui. Debiutavo rungtynėse prieš Maroką. 2012 m. Afrikos Tautų taurėje, kuri vyko Gabone, žaidėjas buvo pagrindinis rinktinės lyderis, tačiau ketvirtfinalio rungtynėse prieš Malį vienintelis baudinių serijoje nerealizavo 11 m baudinio, dėl ko komanda iš čempionato iškrito.

2022 m. gegužės 19 d. futbolininkas oficialiai paskelbė apie savo pasitraukimą iš Gabono rinktinės, tačiau nuo 2023 m. vėl atstovauja Gabonui.

## Dalyvavimas čempionatuose

|}

## Išnašos

## Nuorodos
* 
*
Raízen

**Raizen S.A.** – trečia Brazilijos energijos kompanija pagal pajamas ir penkta – pagal dydį. Šią kompaniją sukūrė 2010 m. „Royal Dutch Shell“ ir „Cosan“. „Raizen“ laikoma viena didžiausių bioetanolio gamintojų pasaulyje.

Per metus pagaminama ir parduodama apie 2 milijardus litrų bioetanolio. Taip pat įmonė turi 23 plantacijas, kuriose perdirbama iki 62 milijonų tonų cukranendrių. Visoje šalyje kompanija turi apie 4 500 degalinių tinklą.

## Šaltiniai
Cosan

**Cosan** – visuoeminė kompanija, Brazilijos įmonių konglomeratas, veikiantis Bioenergetikos, maisto ir logistikos pramonėse.

Savo veiklą įmonė pradėjo 1936 m. pastačius pirmąją cukranendrių plantaciją Pirasikabos mieste. Devintame XX a. dešimtmetyje kompanija sparčiai išplėtė savo veiklą ir plantacijų skaičių. Šiuo metu apie 5 % viso cukraus ir 4 % etanolio pasauliniu mastu pagaminama „Cosan“ įmonės plantacijose. 23-ose jos plantacijose dirba apie 45 000 darbuotojų.

2010 m. vasario 1 d. „Cosan“ ir „Royal Dutch Shell“ pranešė sukuriančios bendrą energetikos kompaniją „Raizen“. Per metus šioje kompanijoje pagaminama ir parduodama apie 2 milijardus litrų bioetanolio. Taip pat įmonė turi 23 plantacijas, kuriose perdirbama iki 62 milijonų tonų cukranendrių. Visoje šalyje kompanija turi apie 4 500 degalinių tinklą.

## Nuorodos
* Oficiali įmonės svetainė
Godlevo Kolonija

**Godlevo Kolonija** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.
Godlevo Pientakai

**Godlevo Pientakai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIV a. šios žemės priklausė *Godlevų* šeimai. 1827 m. kaime buvo 12 namų ir 83 gyventojai. 1921 m. kaime buvo 16 namų ir 115 gyventojų, iš kurių 66 vyrai ir 49 moterys.   

## Šaltiniai

* Nazwy miejscowe Polski, pod red. K. Rymuta, Kraków 1996-2006, tom III, str. 201
* A. Boniecki, Herbarz Polski, Warszawa 1899-1913, t. VI, str. 151: Godlewscy h. Gozdawa
* 3,0 3,1 3,2 Słownik geograficzny Królestwa Polskiego i innych krajów słowiańskich, tom II, str. 644
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Jažvini Kočotai

**Jažvini Kočotai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

XIX a. pabaigoje kaime buvo 7 namai. Kaimas priklausė Dmochi Glinkų valsčiui. 1921 m. kaime buvo 4 namai ir 36 gyventojai, iš kurių 18 vyrai ir 18 moterys. 

## Šaltiniai

* Słownik geograficzny Królestwa Polskiego i innych krajów słowiańskich, tom III, str. 543
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Trylika kolonijų

**Trylika kolonijų** buvo anglų, danų, švedų, o vėliau britų kolonijos įkurtos Šiaurės Amerikos žemyno Atlanto vandenyno pakrantėje laikotarpyje tarp 1607 ir 1733 metų. Šios kolonijos paskelbė nepriklausomybę Amerikos revoliucijos metu ir susijungusios sudarė Jungtines Amerikos Valstijas.

Trylika kolonijų sudarė:
* Delaveras - įkurta 1664 
* Pensilvanija - įkurta 1681
* Naujasis Džersis - įkurta 1664
* Džordžija - įkurta 1732
* Konektikutas - įkurta 1636
* Masačiusetso Įlanka - įkurta 1692
* Merilandas - įkurta 1632
* Pietų Karolina - įkurta 1712
* Naujasis Hempšyras - įkurta 1679
* Virdžinija - įkurta 1607
* Niujorkas - įkurta 1664
* Šiaurės Karolina - įkurta 1712
* Rod Ailendas ir Apvaizdos plantacijos - įkurta 1636

Kiekviena kolonija sukūrė savo savivaldos sistemą. Baltaodžių amerikiečių daugumą sudarė nepriklausomi ūkininkai, kurie turėjo nuosavą žemę ir balsavo už vietinę ir provincinę valdžią. Prieš paskelbiant nepriklausomybę, šios trylika kolonijų priklausė didesnei kolonijų grupei Britų Amerikoje. Kolonijos, buvusios Britų Vakarų Indijų regione, Kanadoje ir Rytų Floridoje, karo metu išliko lojalios Didžiosios Britanijos karūnai, nors dalis jų iš dalies ir prijautė trylikai už nepriklausomybę kovojusių kolonijų. Jų geografinė izoliacija bei Britų laivyno dominavimas regionuose neleido šioms kolonijoms aktyviai dalyvauti.

## Populiacija

XVII a. Trylikoje Kolonijų gyventojų skaičius nesiekė ketvirčio milijono, tačiau dėl imigracijos (daugiausia iš Didžiosios Britanijos) ir geros mitybos bei karų stokos populiacija stabiliai augo iki kol pasiekė 2,5 milijono Amerikos revoliucijos išvakarėse. 1776 metais 85 % gyventojų buvo kilę iš Didžiosios Britanijos (anglai, škotai, valai), likusieji 9 % kilę iš Vokietijos, 4 % iš Nyderlandų. Nors kolonijos buvo agrarinės ir 90 % gyventojų buvo ūkininkai, tačiau pakrantėse egzistavo stambesni miestai, jungiantys kolonijas su Didžiąja Britanija.

### Vergovė
Kolonijose vergovė buvo legali ir plačiai praktikuojama. Plačiausiai paplitusi pietinėse kolonijose. Vergovė buvo labai svarbi ekonominiu požiūriu, nes kolonijos buvo agrarinės ir orientuotos į eksportą, ypač tabako. Vergai dažniausiai dirbo plantacijose ir ūkiuose. Yra manoma, kad 287 000 vergų buvo atvežti iš Afrikos nuo 1620 iki 1780 metų. Dėl palankesnių darbo sąlygų, lyginant su kitomis kolonijomis, (pvz., Brazilija ir Karibų salos) Amerikos vergų gyvenimo trukmė buvo gerokai ilgesnė.

### Religija
Dauguma gyventojų kolonijose išpažino krikščionybę, taip pat buvo žydų tikėjimo žmonių bei netikinčių. Dėl imigrantų įvairovės kolonijose neįsivyravo viena krikščionybės šaka, jose buvo daugybė protestantų atšakų. Pietuose dominavo Anglikonų bažnyčia, o šiaurė buvo labiau susiskaldžiusi ir skirtingos etninės grupės, kaip vokiečiai, olandai ir kt., turėjo savas bažnyčias. Amerika buvo žinoma dėl religinės tolerancijos, todėl daugybė imigrantų buvo iš Europoje persekiojimų religinių mažumų.
Kžečkovo Gromadzinas

**Kžečkovo Gromadzinas** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje. Kaimas yra apie 4 km į šiaurę nuo Čyževo, apie 16 km į pietvakarius nuo Mazovijos Vysokio ir apie 65 km į pietvakarius nuo vaivadijos centro Balstogės.

## Istorija

Nuo XIX a. pabaigos kaimas priklausė Dmochi Glinkų valsčiui, Rosochate Košcelnės parapijai. 1827 m. kaime buvo 50 namų ir 346 gyventojai.

## Šaltiniai

* Słownik geograficzny Królestwa Polskiego i innych krajów słowiańskich, tom IV, str. 772-773
Padaras (1982 filmas)

**Padaras** () – amerikiečių 1982 m. mokslinės fantastikos, siaubo filmas, režisuotas Džono Karpenterio (John Carpenter), su Kurtu Raselu (Kurt Russell) pagrindiniame vaidmenyje. Filme pasakojama istorija apie mokslininkų grupę, kuri Antarktidoje susidūrusi su agresyvia nežemiška gyvybės forma bando išgyventi.

## Istorija

Filmas oficialiai kino teatruose pradėtas rodyti 1982 m. birželio 25 d., bet buvo komerciškai nesėkmingas ir menkai kritikų įvertintas. Tačiau sulaukė nemažo dėmesio videotekose, kai buvo išleistas kaip vaizdajuostė. Džonas Karpenteris priskiria jį savo filmų trilogijai, kurioje visur vaizduojama galima žmonijos žūtis. Filmo scenarijus buvo paremtas John W. Campbell knyga „Kas ten eina?“. 1998 m. ir 2005 m. filmas buvo perleistas DVD, o 2008 m. – Blu-ray Disc formatais. 2002 m. pasirodė to paties pavadinimo kompiuterinis žaidimas-šaudyklė, o 2011 m. – priešistorę pasakojantis filmas „Padaras“.

## Siužetas

Mokslinėje stotyje, Antarktidoje, grupė mokslininkų dirba kasdienį darbą, tačiau vieną rytą jų gyvenimą sujaukia šūviai: pasirodo bėgantį šunelį persekiojantis
sraigtasparnis. Sudužus sraigtasparniui, iš jo išpuolęs žmogus šūviais persekioja šunį iki amerikiečių stovyklos, kur pakertamas grupės vadovo Gario (akt. Donald Moffat) kulkos. Paaiškėja, kad tai yra vienas netoliese esančios norvegų stovyklos mokslininkų.

Stoties pilotas Makrydis (akt. Kurt Russell) ir daktaras Koperis (akt. Richard Dysart) apsilanko norvegų stovykloje, tačiau ją randa visiškai sugriautą, be gyvos dvasios. Iš stovyklos jie pasiima dokumentų ir vaizdajuostę, bei keistą, panašų į žmogaus, žuvusį ir apdegusį kūną. Daktaras Bleiras (akt. Wilford Brimley) atlieka kūno skrodimą, tačiau nieko konkretaus negali pasakyti. Atėjus nakčiai, į stovyklą atklydęs šuo uždaromas su kitais šunimis, tačiau naktį transformuojasi į siaubingą pabaisą, kuri išpjauna kitus gardo šunis. Pasibaisėję mokslininkai sudegina baidyklę, bet jie net nenujaučia, kad jų nesenai išskrostas skeletas yra gyvas.

Peržiūrėję norvegų vaizdajuostę Makrydis, Koperis ir stovyklos šunų prižiūrėtojas Klarkas (akt. Richard Masur) dar kartą apsilanko norvegų stovyklavietėje ir, atokiau nuo jos, randa didelę iškasą lede, kurioje yra kažkas panašaus į ateivių kosminį laivą, čia nukritusį senių seniausiai. Tuo tarpu daktaras Bleiras išsiaiškina, kad šunį buvo apsėdęs nematomas parazitas, kuris ląstelių lygiu persikūnija į šį organizmą, visiškai valdo objekto sąmonę ir kūną, nors jo elgesys iš išorės visiškai nesiskiria nuo jam įprasto. Stovyklos kompiuteris paskaičiuoja, kad išsilaisvinęs ir pasiekęs apgyvendintas vietoves „padaras“ apkrėstų ir sunaikintų žmoniją per keletą savaičių.

Grįžus grupei iš norvegų stovyklos mokslininkai susiduria su bėda – prisikelia jų atsigabentas lavonas ir užpuola vieną jų kolegų. Dar daugiau, su apkrėstu šunimi bendravo beveik visi stovyklos gyventojai. Bet kuris iš jų gali būti „padaras“, kuris tikrą savo formą parodo tik pajutęs pavojų sau. Suvaldyti situacijos imasi Makrydis, tačiau jam ne visuomet sekasi…
Hokenhaimas

**Hokenhaimas** () – miestas Vokietijoje, Badeno-Viurtembergo žemės šiaurės vakaruose. Miestas įsikūręs Reino aukštupyje.

Miestas geriausiai žinomas dėl šalia esančios 1932 m. pastatytos Hockenheimring autosporto trasos, kuriose nuo 1970 m. vyksta Formulės 1 lenktynės.

Nuo 1999 m. miesto gyventojų skaičius pradėjo augti ir viršijo 20 000, tokiu būdu jam buvo suteiktas centrinio miesto statusas.
Rosochate Košcelnė

**Rosochate Košcelnė** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje. Kaimas yra apie 8 km į šiaurę nuo Čyževo, apie 13 km į pietvakarius nuo Mazovijos Vysokio ir apie 62 km į pietvakarius nuo vaivadijos centro Balstogės. Kaimas įsikūręs šalia Broko upės.

## Istorija

Apie 1414 m. 60 valakų šių žemių priklausė *Janui* ir *Jakubui Klečkovams*. 1458 m. kaime įkurta parapija. 1546 m. pastatyta kaimo bažnyčia. 1827 m. kaime buvo 9 namai ir 67 gyventojai. 1921 m. kaime buvo 83 namai ir 500 gyventojų, iš kurių 239 vyrai ir 261 moterys. 452 žmonės buvo lenkai ir 48 žydai.

## Paminklai

* *Šv. Dorotos* parapijinė bažnyčia;
* 1775 m. pastatyta medinė bažnyčios varpinė;
* Renesansinė varpinė pastatyta 1574 metais;
* 1883 m. pastatytas pakelės kryžius.


Vaizdas:Rosochate Kościelne - pomnik Napoleona Bonaparte.JPG|Paminklas Napoleonui Bonapartui


## Šaltiniai

* Katalog zabytków sztuki, województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, str. 64-67
* Słownik geograficzny Królestwa Polskiego i innych krajów słowiańskich, tom IX. Warszawa 1888 r. str. 761.
* Skorowidz miejscowości Rzeczypospolitej Polskiej: opracowany na podstawie wyników pierwszego powszechnego spisu ludności z dnia 30 września 1921 r., województwo białostockie, Powiat Ostrów, Gmina Dmochy-Glinki. Tom V. Warszawa 1924 r. str. 63.
Masters of Horror

**Masters of Horror** () – kabelinės televizijos „Showtime“ serialas, kurtas bendrai įvairių žymių siaubo režisierių: Mick Garris, Dario Argento, John Carpenter, Takashi Miike, Joe Dante, Stuart Gordon ir kitų. Pavadinimas kilo nuo neformalios siaubo režisierių grupės, kuri periodiškai susitikinėdavo pietauti ir pabendrauti. Šią grupę, kaip ir televizijos serialą, inicijavo Mick Garris.

Kiekviena iš 26 serijų trunka maždaug valandą ir yra režisuota kažkurio iš *Siaubo meistrų*. Pirmą sykį parodytos 2005–2007 m. per „Showtime“ televiziją, vėliau jos išpopuliarėjo, kai kur net būdavo rodomos kinuose. 2007 m. pirmasis sezonas taip pat išleistas ir DVD diskuose, 2008 m. DVD ir Blu-ray diskuose išleistas ir antrasis sezonas. Taip pat buvo ir ribotas antrojo sezono leidimas kaukolės formos pakuotėse.

„IDW Publishing“ įmonė kai kurias serijas pradėjusi leisti kaip komiksus.

Serialas yra laimėjęs kelis „Saturn“ ir „Emmy“ apdovanojimus už pagrindinę serialo muziką (*main theme*), geriausią DVD išleistą serialą ir kt.

## Serijos

Viso buvo sukurti du sezonai po trylika serijų.

### Pirmasis sezonas
# Incident On and Off a Mountain Road (rež. Don Coscarelli)
# H. P. Lovecraft's Dreams in the Witch-House (rež. Stuart Gordon)
# Dance of the Dead (rež. Tobe Hooper)
# Jenifer (rež. Dario Argento)
# Chocolate (rež. Mick Garris)
# Homecoming (Joe Dante)
# Deer Woman (John Landis)
# Cigarette Burns (John Carpenter)
# Fair Haired Child (William Malone)
# Sick Girl (Lucky McKee)
# Pick Me Up (Larry Cohen)
# Haeckel's Tale (John McNaughton)
# Atspaudas (Takashi Miike)

### Antrasis sezonas
# The Damned Thing (Tobe Hooper)
# Family (John Landis)
# The V Word (Ernest Dickerson)
# Sounds Like (Brad Anderson)
# Pro-Life (John Carpenter)
# Pelts (Dario Argento)
# The Screwfly Solution (Joe Dante)
# Valerie on the Stairs (Mick Garris)
# Right to Die (Rob Schmidt)
# We All Scream for Ice Cream (Tom Holland)
# The Black Cat (Stuart Gordon)
# The Washingtonians (Peter Medak)
# Dream Cruise (Norio Tsuruta)

## Nuorodos ir šaltiniai

* Oficiali svetainė
* Masters of Horror Showtime TV puslapyje 
* Masters of Horror IMDB filmų duomenų bazėje
Rosochate Nartoltai

**Rosochate Nartoltai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIX a. pabaigos kaimas priklausė Dmochi Glinkų valsčiui, Rosochate Košcelnės parapijai. 1827 m. kaime buvo 26 namai ir 185 gyventojai. 1921 m. kaime buvo 17 namų ir 113 gyventojų, iš kurių 63 vyrai ir 60 moterys. Kaime stovi 1883 m. pastatytas pakelės kryžius.

## Šaltiniai

* Herbarz Ignacego Kapicy Milewskiego: (dopełnienie Niesieckiego) wydanie z rękopisu. Współtwórca Z. Gloger, Kraków 1870 r. s. 354. dostępny na stronie: Wielkopolskiej Biblioteki Cyfrowej
* Słownik geograficzny Królestwa Polskiego i innych krajów słowiańskich, tom IX. Warszawa 1888 r. s. 761.
* Skorowidz miejscowości Rzeczypospolitej Polskiej: opracowany na podstawie wyników pierwszego powszechnego spisu ludności z dnia 30 września 1921 r., Województwo Białostockie, Powiat Ostrów, Gmina Dmochy-Glinki, Tom V. Warszawa 1924 r. s. 63.
* Katalog zabytków sztuki, Województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, s. 67.
Marinos įlanka

**Marinos įlanka** – įlanka Singapūro pietinėje dalyje ir tęsiasi į rytus iki pat žemutinės miesto dalies. Marinos įlankoje gyvenimas verda visą para. Pagal oficialų aprašymą, tai vieta, „kurioje žmonės gali patirti naujas gyvensenos ir gyvenimo būdo galimybes, keistis naujomis idėjomis ir informacija verslui ir mėgautis turtingomis laisvalaikio ir kultūros paslaugomis“. Būtent šioje vietoje statomi patys inovatiškiausi pastatai, kuriami nauji verslo planai ir rengiami mega renginiai.

XX a. aštuntajame dešimtmetyje melioravimo būdu buvo sukurta Marinos įlanka, sukūrusi dabartines centrinę ir pietinę miesto dalis. Dėl to Singapūro upė išteka ne į jūrą, kaip anksčiau, o į įlanką.

Nuo 2008 m. šioje vietoje vyksta pirmos istorijoje naktinės Formulės 1 lenktynės Singapūro GP Marina Bay Street trasoje. Šioje įlankoje 2010 m. vyko ir pirmosios istorijoje Jaunimo olimpinės žaidynės.

## Šaltiniai

## Nuorodos
Senica Šimankai

**Senica Šimankai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIX a. pabaigos kaimas priklausė *Senicos* bajorkaimiui, Dmochi Glinkų valsčiui, Čyževo Šv. Apaštalų Petro ir Povilo parapijai. XIX a. pabaigoje kaime buvo 9 namai. 1921 m. kaime buvo 10 namų ir 64 gyventojai, iš kurių 32 vyrai ir 32 moterys.

## Šaltiniai

* Słownik geograficzny Królestwa Polskiego i innych krajów słowiańskich, tom X, str. 560
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Stari Kačinas

**Stari Kačinas** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Kaimas priklausė *Kačinskių* šeimai iš kurios kilęs ir buvęs Lenkijos prezidentas Lech Kaczyński. Kaimas priklausė Dmochi Glinkų valsčiui. 1921 m. kaime buvo 34 namai ir 230 gyventojų, iš kurių 102 vyrai ir 128 moterys.

## Šaltiniai

* Kačinskių šeimos geneologinis medis (lenk.);
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Wysokie Mazowieckie, Gmina Szepietowo
* W. Jemielity, Szkoły powszechne w województwie białostockim w latach 1919-1939, Łomża, 1991, str. 96
* Katalog zabytków sztuki, Województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, str. 37
Jongamo apskritis

**Jongamo apskritis** () – apskritis Pietų Korėjos Pietų Džolos provincijoje. Šioje apskrityje gyvena apie 60 000 gyventojų.

Šalia šios apskrities uosto nuo 2010 m. vyksta Formulės Pietų Korėjos Grand Prix lenktynės. Jos vyksta Tarptautinė Korėjos trasoje. Trasą suprojektavo Hermann Tilke, o ji buvo statoma nuo 2007 m.
Švienck Strumianai

**Švienck Strumianai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje. Kaimas yra apie 11 km į šiaurės rytus nuo Čyževo, apie 9 km į pietvakarius nuo Mazovijos Vysokio ir apie 58 km į pietvakarius nuo vaivadijos centro Balstogės. Kaimas įsikūręs šalia Broko upės. Kaime yra medinė Šv. Jono Nepomuko koplyčia. Kaime archeologai aptiko XI a.-XIII a. gyvenvietės liekanų ir XII a.-XIII a. kapines.

## Istorija

Pirmą kartą Plocko vyskupijos rašytiniuose šaltiniuose kaimas minimas XI a. amžiuje. 1870 m. palivarką sudarė 374 margai.


Vaizdas:Święck Strumiany Nepomucen.JPG|Šv. Jono Nepomuko koplyčia
Vaizdas:Święck Strumiany Nepomucen 2.JPG|Šv. Jono Nepomuko koplyčia


## Šaltiniai

* Katalog zabytków sztuki, Województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, str. 76.
* D. Jaskanis, Święck – wczesnośredniowieczny zespół osadniczy na północno –wschodnim Mazowszu. Stowarzyszenie Naukowe Archeologów Polskich, Warszawa 2008 r.
* Słownik geograficzny Królestwa Polskiego i innych krajów słowiańskich, tom XI, Warszawa 1890 r. str. 688
Šulbože Kozai

**Šulbože Kozai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIX a. pabaigos kaimas priklausė Ostruvos apskričiai, *Zuzelos* parapijai. 1827 m. kaime buvo 5 namai ir 21 gyventojas. XIX a. pabaigoje kaime buvo 6 namai ir 37 gyventojai. 1921 m. kaime buvo 10 namų ir 64 gyventojai, iš kurių 32 vyrai ir 32 moterys. Iki 1998 m. kaimas priklausė Mazovijos vaivadijai, Ostruvos apskričiai.

## Šaltiniai

* Słownik geograficzny Królestwa Polskiego i innych krajów słowiańskich, tom XII, str. 69-70
Splat Pack

**Splat Pack** - neformalus pavadinimas grupei kino kūrėjų, nuo 2002 m. statančių siaubo ar šiaip dideliu žiaurumu išsiskiriančius filmus. Terminas pirmą kartą panaudotas Total Film žurnale rašytojo Alan Jones.

Grupė labiausiai išsiskyrė tuo, kad vėl pradėjo kurti ypač žiaurius siaubo filmus, kurių tuo metu JAV kine buvo gerokai sumažėję, neskaitant B-filmų. Jie nesibaidė R - reitingo, dažnai konfliktuodavo su MPAA, tačiau visų jų filmai išpopuliarėjo ir turėjo komercinį pasisekimą.

## Nariai

Paprastai į Splat Pack įtraukiami šie filmų kūrėjai:

* Alexandre Aja (Haute Tension, Kalvos turi akis)
* Darren Lynn Bousman (Pjūklo 3 - 5 dalys, taip pat 2 dalies scenarijaus bendraautoris)
* Neil Marshall (The Descent, Doomsday)
* Greg McLean (Vilkduobė, Rogue)
* Eli Roth (Hostelis ir , Cabin Fever)
* Robert Rodriguez (Planet Terror)
* James Wan (pirmasis Pjūklo filmas, Dead Silence, Death Sentence)
* Leigh Whannell (Pjūklo franšizės prodiuseris)
* Rob Zombie (House of 1000 Corpses, The Devil's Rejects, Halloween)

## Nuorodos ir šaltiniai

* Summer Movie Guide: Femes Fatales 
* Variety: Blood Brothers
* TIME Magazine: The Splat Pack
Dzikovinai

**Dzikovinai** () – kaimas Lenkijos šiaurės rytuose, Kliukovo valsčiuje, Mazovijos Vysokio apskrityje, Palenkės vaivadijoje. 1921 m. kaime buvo 2 namai ir 16 gyventojų. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.

## Nuorodos

* Aprašymas apie kaimą (lenk.) .
Jankai (Palenkės vaivadija)

**Jankai** () – kaimas Lenkijos šiaurės rytuose, Kliukovo valsčiuje, Mazovijos Vysokio apskrityje, Palenkės vaivadijoje.

## Istorija

Kaimas įkurtas po 1866 metų. 1921 m. kaime buvo 4 namai ir 65 gyventojai.

## Nuorodos

* Aprašymas apie kaimą (lenk.) .
Klužo arena

**Cluj Arena** yra įvairios paskirties stadionas Kluže-Napokoje, Rumunijoje. Atidarytas 2011 m. spalio 1 d. ir yra vienas iš UEFA elitinių stadionų. Stadionas, kuris miesto savivaldybei kainavo € 45 mln., talpina 30 201 žiūrovą. Namų rungtynes žaidžia FC Universitatea Cluj klubas.

## Istorija

Pirmasis futbolo ir atletikos stadionas Kluže buvo pastatytas tarp 1908 ir 1911 m. Jis turėjo vieną medinę tribūną, kuri talpino 1500 žiūrovų. Oficialiai atidarytas 1911 m., buvo suorganizuotos futbolo rungtynės tarp Klužo miesto rinktinės ir Galatasaray SK. Šeimininkai laimėjo rungtynes 8–1. Galatasaray klubui tai buvo pirmosios rungtynės Europoje.

1961 m. pastatyta nauja tribūna. Tuo metu stadionas talpino 28 000 žiūrovų ir buvo pavadintas sprinterio *Ion Moina* vardu. Senojo stadiono griovimo darbai prasidėjo 2008 m. lapkričio 20 d. Naujo stadiono darbai buvo pradėti 2009 m. liepos 16 d. Jis atidarytas 2011 m. spalio pirmą dieną. Po aštuonių dienų naujame stadione grojo Scorpions, kitą dieną Smokie. Pirmosios futbolo varžybos buvo surengtos spalio 11 d. Tai buvo draugiškos rungtynės tarp Universitatea ir FK Kubanʹ Krasnodar klubų. Pirmos Liga I rungtynės sužaistos spalio 17 d. tarp Universitatea ir FC Brașov.

## Galerija

Cluj Arena - panoramic view - 11 october 2011.jpg


## Šaltiniai

## Nuorodos
* Oficiali stadiono svetainė 
* Cluj Arena
Kaliskai (Palenkės vaivadija)

**Kaliskai** () – kaimas Lenkijos šiaurės rytuose, Kliukovo valsčiuje, Mazovijos Vysokio apskrityje, Palenkės vaivadijoje. Kaimas įkurtas 1933 metais.

## Pavadinimo kilmė

Kaimo pavadinimas kilęs nuo žodžio *Kalisko*, kas reiškia *purvas arba bala*.  

## Nuorodos

* Aprašymas apie kaimą (lenk.) .
Rusijos prezidentas

**Rusijos Federacijos Prezidentas** () – Rusijos vadovas, vyriausiasis ginkluotųjų pajėgų vadas, aukščiausias Rusijos pareigūnas.

Formaliai Rusijos Konstitucija nenurodo prezidento kaip aukščiausio valdančiojo instituto, Rusijos vyriausybei vadovauja premjeras. 

Dabartinis Rusijos prezidentas (išrinktas 2024 m.) yra Vladimiras Putinas.

Sovietmečiu Rusijai vadovaudavo Rusijos TFSR vadovai.

## Reikalavimai, kadencija
Konstitucijoje nurodyta, kad šalies prezidento kadencija trunka 6 metus, o tas pats žmogus šį postą gali užimti ne daugiau nei dvi kadencijas iš eilės. Kandidatas į prezidentus turi būti Rusijos pilietis, ne jaunesnis nei 35 metai ir gyventi šalyje bent 10 pastarųjų metų. Jei prezidentas dėl kokių nors priežasčių pasitraukia iš posto, nauji rinkimai vyksta ne vėliau nei trys mėnesiai nuo tos dienos. Nuo 2020 m. konstitucijos pakeitimų V. Putinui ir D. Medvedevui iki tol turėtos prezidentų kadencijos nesiskaito į šį ribojimą.

## Rinkimai

Rinkimai vyksta dviejų etapų principu – jei per pirmąjį ratą nei vienas kandidatas negauna daugiau nei pusės balsavusių balsų, rengiamas antras ratas.

## Kita
Iki 2008 m. prezidentai politinėms partijoms nepriklausė. 2008 m. Vladimiras Putinas tapo valdančiosios partijos „Vieningoji Rusija“ pirmininku, vėliau jį pakeitė Dmitrijus Medvedevas.

Oficialus Rusijos prezidento štandartas yra kvadratinė Rusijos trispalvė su viduryje įkeltu dvigalviu Rusijos herbo ereliu. 

## Buvę prezidentai

## Nuorodos
*Oficiali svetainė
Zarembi Švienchai

**Zarembi Švienchai** () – kaimas Lenkijos šiaurės rytuose, Čyževo valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIX a. pabaigos kaimas priklausė *Ostrovo* apskričiai, Dmochi Glinkų valsčiui, Rosochate Košcelnės parapijai. 1827 m. kaime buvo 9 namai ir 57 gyventojai. XIX a. pabaigoje kaime buvo 6 namai ir 54 gyventojai. 1921 m. kaime buvo 12 namų ir 93 gyventojai, iš kurių 46 vyrai ir 47 moterys.

## Šaltiniai

* Słownik geograficzny Królestwa Polskiego i innych krajów słowiańskich, tom XIV, str. 420-421
* Skorowidz miejscowości Rzeczypospolitej Polskiej: opracowany na podstawie pierwszego powszechnego spisu ludności z dnia 30 września 1921 r., Województwo białostockie, Powiat Ostrów, Gmina Dmochy-Glinki
Dan Păltinişanu stadionas

**Dan Păltinişanu stadionas** yra įvairios paskirties stadionas Timišoaroje, Rumunijoje. Daugiausiai naudojamas futbolo varžyboms, talpina 32 972 žiūrovus. Jame namų rungtynes žaidžia FC Timișoara. Stadionas pavadintas *Dan Păltinişanu*, legendinio futbolininko, kuris per 10 metų klube sužaidė 271 rungtynes, vardu. Jis pelnė labai svarbius įvarčius UEFA taurės kvalifikacijoje prieš Celtic ir Atlético Madrid klubus. Futbolininkas mirė 1995 m. kovo 4 d. būdamas 43 metų.

Po renovacijų 2002 ir 2008 m. siekiant surengti UEFA Čempionų lygos varžybas yra vienas moderniausių šalies stadionų. Stadione yra žaidusi Rumunijos rinktinė. Pirmosios rungtynės įvyko 1983 m. kovą prieš Jugoslavijos rinktinę. Draugiškas rungtynes laimėjo svečiai 0–2. Stadionas tuo metu vadinosi *1 Mai*. Klubo prezidentas, *Gheorghe Chivorchian*, yra pasiūlęs pastatyti naują stadioną, kuris talpintų 50 000 žiūrovų.

## Nuorodos
* Stadiono nuotrauka